INCOACIÓN DE EXPEDIENTE DE INVESTIGACIÓN DE BENS
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 21/05/2020)

De conformidade co previsto no artigo 49.1 do Real Decreto 1372/1986, do 13 de xuño, polo que se aproba o Regulamento de Bens das Entidades Locais (RBEL), publícase para coñecemento xeral que o Sr. alcalde, en data 18/05/20, ditou a resolución que deseguido literalmente se transcribe: 1º.- Nos lugares da Vila, parroquia de Rodeiro, e do Coto, parroquia de Santa Mariña de Pescoso, figuran grafados no Plan Xeral de Ordenación Municipal (PXOM) uns camiños, sendas e/ou corredoiras que atravesan fincas de titularidade privada e dos que existen indicios do seu carácter privado, malia a súa constancia como públicos no documento do PXOM e nalgunha cartografía oficial. Pola contra, non figuran como tales camiños públicos no catastro inmobiliario rústico.2º.- Os ditos presuntos camiños públicos son os que deseguido se sinalan: O COTO SANTA MARIÑA DE PESCOSO O-3-15 36047A062005750000PH 36047A062005760000PW 36047A062005770000PA 36047A062005780000PB A VILA RODEIRO O-3-19 36047A081000750000PU 36047A081000740000PZ 36047A081000730000PS 36047A081000720000PE 36047A081000710000PJ 36047A081110690000PB 36047A081001520000PL 36047A081001530000PT 36074A081001540000PF 36047A081001550000PM 36047A081001560000PO 3º.- Os camiños afectados figuran grafados sobre os planos parcelarios catastrais nos Anexos I e II da presente resolución.4º.- O Concello carece de inventario de bens onde estean inscritos os camiños públicos.5º.- A actual presunción pública de ditos camiños pode impedir aos particulares titulares das parcelas por onde atravesan o desenvolvemento de actividades económicas nelas. Polo exposto, no exercicio das atribucións que ostento e de conformidade co previsto no artigo 45 e seguintes do Real Decreto 1372/1986, do 13 de xuño, polo que se aproba o Regulamento de Bens das Entidades Locais (RBEL), Primeiro.- Incoar de oficio expediente de investigación para a determinación da titularidade dos camiños que se sinalan no antecedente segundo e nos Anexos I e II da presente. Segundo.- Incorporar ao expediente os informes técnicos emitidos, por encargo desta Alcaldía, pola enxeñeira de camiños, canais e portos Dona Leticia Diéguez Alonso, en data agosto de 2019. Terceiro.- Recadar informe técnico do Departamento de Urbanismo do Concello relativo a existencia deses presuntos camiños grafados na cartografía do PXOM e da súa condición nel expresadas. Cuarto.- Ao obxecto de identificar aos titulares de bens e dereitos que se poidan ver afectados polo expediente incoado, dispoño solicitar ao Rexistro da Propiedade de Lalín a emisión, no seu caso, de notas simples e/ou certificacións da inscrición rexistral das parcelas afectadas e, asemade, á Xerencia do Catastro de Pontevedra para que remita as certificacións catastrais descritivas e gráficas das mesmas. Quinto.- Dispoñer a publicación da presente Resolución no Boletín Oficial da Provincia, con expresión das características que permitan identificar os camiños investigados e, unha vez publicado o anuncio, expoñer o mesmo no taboleiro de anuncios do Concello polo prazo de quince días. No prazo dun mes, contado dende o día seguinte ao que deba darse por terminada a publicación do anuncio no taboleiro de anuncios do Concello, poderán as persoas afectadas polo expediente de investigación alegar por escrito canto estimen convinte ao seu dereito ante o Concello, acompañando todos os documentos nos que fundamenten as súas alegacións. Sexto.- Notificar individualmente a presente resolución a quen poida resultar afectado polo expediente, de conformidade co previsto no artigo 50 do RBEL. Sétimo.- Dar traslado desta resolución ás administracións estatal e autonómica para que, no seu caso, poidan facer valer os seus dereitos e alegar o que estimen pertinente. Oitavo.- Realizados os trámites oportunos, segundo o previsto nos artigos 45 e seguintes do RBEL, someterase o expediente a aprobación do Pleno do Concello, previo informe da Comisión informativa permanente de planeamento. Así o resolve, manda e asina o Sr. alcalde Don Luís López Diéguez, ante min, o secretario, en Rodeiro a dezaoito de maio de dous mil vinte. Asdo.- O alcalde: Luís López Diéguez. Ante min.- O secretario: José Mª Novo Ramos” Rodeiro, a 18 de maio de 2020 (sinatura dixital). O alcalde Luís López Diéguez